क्षतिग्रस्त सड़क राहगीरों को कर रही चोटिल
पुरानेशहर की खस्ताहाल सड़क की मरम्मत एक सप्ताह बाद भी शुरू नहीं हो पाई। सड़क के 300 मीटर हिस्से में आरयूआईडीपी को डामर करवाना है। पिछले दिनों आरयूआईडीपी द्वारा चौगान गेट से पुरानी कोतवाली तक सीवरेज लाइन डाली गई थी।
चौगानगेट से चौमुखा बाजार तक तो लाइन डालने के बाद पूरी सड़क पर डामरीकरण कर दिया, लेकिन चौमुखा बाजार से पुरानी कोतवाली तक जहां लाइन डाली है उसके ऊपर ही डामरीकरण कर दिया। साइडों की जगह जस का तस छोड़ दिया। इस काम में भी लीपापोती की गई, जिससे कुछ दिन बाद ही गिट्टी उखड़ गई। ऐसी स्थिति में आए दिन दुपहिया वाहन गिरकर चोटिल हो रहे हैं।
पुराने शहर का मुख्य मार्ग है सदर बाजार
सदरबाजार पुराने शहर का मुख्य मार्ग है। पूरे समय मार्ग पर आवागमन रहता है। पार्षद राजेश शेरगढिया ने कहा कि सड़क की मरम्मत आवश्यक है। अन्यथा आए दिन लोग दुर्घटना के शिकार होते रहेंगे। सड़क के बीच में तो डामरीकरण किया हुआ है। साइडों की जगह जस की तस छोड़ दिए जाने से परेशानी और बढ़ गई है।
^मजदूरनहीं मिलने से काम में देरी हुई है। चौमुखा बाजार से पुरानी कोतवाली तक डामरीकरण कराना है। एक-दो दिन में काम शुरू हो जाएगा। जितेंद्रमीणा, जेईएन, आरयूआईडीपी, बूंदी
hin_Deva hin_Deva hin_Deva hin_Deva hin_Deva hin_Deva